proxectonos/corpus_dominio_legal_administrativo_tmp huggingface dataset:
CORRECCIÓN de erros.-Decreto 359/1996, do 13 de setembro, polo que se constitúe o organismo pagador dos gastos relacionados coa política agrícola común.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 22/10/1996

Advertidos erros no texto do antedito decreto, publicado no DOG nº 191, do luns, 30 de setembro do presente ano, cómpre efectua-las oportunas correccións:
-Na páxina 8.752, no segundo parágrafo da exposición de motivos, onde di: «...coordinándoos para articular un sistema operativo de relación cos servicios da comisión...», debe dicir: «...coordinándoos para articular un sistema operativo de relación cos servicios da Comisión...».
Na páxina 8.753, artigo 3.1.c), terceira liña, onde di: «...na que se inclúe...», debe dicir: «...no que se inclúe...».
-Na mesma páxina, no apartado e) do artigo 3.1., onde di: «...que asegure o correcto...», debe dicir: «...que aseguren o correcto...».
-Na mesma páxina, no título do artigo 7º, onde di: «...en control...», debe dicir: «...e control...».
7450
RESOLUCIÓN do 10 de xullo de 1996, da Delegación Provincial de Ourense, pola que se dispón a inscrición e a publicación da revisión salarial do convenio colectivo da empresa Construcciones Alea, S.L. de Ourense.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 16/10/1996

Visto o texto de revisión salarial do convenio colectivo Construcciones Alea, S.L., (código nº 3200162) de Ourense, con entrada nesta delegación provincial o día 3-7-1996, subscrito en representación da parte económica pola empresa e da parte social polo comité de empresa, en xuntanza celebrada o 28 de xuño de 1996, de conformidade co dispsoto no artigo 90.2º e 3º, do Estatuto dos traballadores, texto refundido aprobado por Real decreto 1/1995, do 24 de marzo, Real decreto 1040/1981, de 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estato á Comunidade Autónoma de Galicia, en materia de traballo, esta delegación provincial,
ACORDA:
Primeiro.-Ordena-la súa inscrición no libro de rexistro de convenios colectivos desta delegación provincial, con notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Unidade de Mediación, Arbitraxe e Conciliación desta delegación.
Terceiro.-Dispoñe-la súa publicación no Diario Oficial de Galicia.
Ourense, 10 de xullo de 1996.
Manuel López Casas
Delegado provincial de Ourense
ANEXO I
Táboa de retribucións para o período 1-1-1996 ó 31-12-1996 da empresa Construcciones Alea, S.L.
Niveis
Categorías
Soldo base mensual
Plus de asistencia
Total mes
Pagas extras
XulloNadal
Vacacións
Horas
extras
II
Título superior
97.980
22.837
120.817
116.694
116.694
116.694
1.021
III
Título medio
Xefe de 1ª Adm.
97.546
22.409
119.955
116.348
116.348
116.348
1.021
IV
Axte, de obra
Encargado xeral
Xefe de persoal
97.079
21.923
119.002
115.970
115.970
115.970
1.021
Niveis
Categorías
Soldo base mensual
Plus de asistencia
Total mes
Pagas extras
XulloNadal
Vacacións
Horas
extras
V
Delineante superior
Xefe administrativo
96.633
21.582
118.215
115.625
115.625
115.625
1.021
VI
Delineante primera
Topógrafo
Encargado de obra
Oficial 1ª Adm.
96.164
21.025
117.189
115.257
115.257
115.257
1.021
VII
Delineante de 2ª
Capataces
Topógrafo Práct. 2ª
94.426
19.311
113.737
113.887
113.887
113.887
972
VIII
Oficial 2ª Adm.
Oficial 1ª Oficio
93.123
18.305
111.428
111.804
111.804
111.804
933
IX
Oficial 2ª oficio
Aux. administrativo
91.787
16.969
108.756
110.779
110.779
110.779
906
X
Serenos
Alamceneiro
90.445
15.357
105.802
110.724
110.724
110.724
853
XI
Peóns especializados
89.103
14.323
103.426
107.381
107.381
107.381
827
XII
Peóns ordinarios
87.710
12.963
100.673
106.289
106.289
106.289
786
XIII
Traballadores de 17 anos
51.555
13.306
64.861
58.068
58.068
58.068
7515
RESOLUCIÓN do 14 outubro de 1996 pola que se amplían os prazos de xustificación dos investimentos realizados ó abeiro das resolucións de axudas e subvencións para 1996 do Instituto Galego de Consumo.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 24/10/1996

O Instituto Galego de Consumo dictou no ano 1996 a Resolución do 16 de abril de 1996 pola que se convoca e regula a concesión de subvencións a corporacións locais, para actividades de información, educación e defensa do consumidor para o ano 1996 (DOG nº 82, do 26-4); e a Resolución do 30 de abril de 1996 pola que se convoca e regula a concesión de axudas a organizacións de consumidores e usuarios, para actividades de información, educación e defensa do consumidor e usuario para o ano 1996 (DOG nº 95, do 15-5).
Nas devanditas disposicións establécese como requisito indispensable para o pagamento da axuda e subvención, a presentación, antes do 30 de outubro de 1996, da documentación acreditativa do investimento realizado.
O alto número de solicitudes presentadas motivou un dilatado proceso de avaliación dos proxectos e resolucións dos respectivos expedientes, polo que se considera necesario amplia-lo prazo de xustificación dos investimentos levados a cabo polos solicitantes.
Por todo o anterior e ó abeiro do artigo 49 da Lei 30/1992, do 26 de novembro, de réxime xurídico das administracións públicas e do procedemento administrativo común, no uso das atribucións que me foron conferidas,
DISPOÑO:
Artigo único.-Amplia-lo prazo para a execución e xustificación dos investimentos subvencionados ó abeiro das resolucións do 16 e 30 de abril de 1996, ata o 30 de novembro de 1996.
Santiago de Compostela, 14 de outubro de 1996.
Francisco Gallegos Martínez
Presidente do Instituto Galego de Consumo
9605884
ORDE do 2 de outubro de 1996 pola que se declara alleable unha parcela sita en San Xulián de Veiga, termo municipal da Pobra de Brollón (Lugo).
CONSELLERÍA DE ECONOMÍA E FACENDA — III. OUTRAS DISPOSICIÓNS — 22/10/1996

Luis Rodríguez Menéndez e a súa esposa Marina Gallego Vega solicitaron a permuta dun predio da súa propiedade por outra da Comunidade Autónoma de Galicia sita en San Xulián de Veiga, termo municipal da Pobra de Brollón (Lugo), que lle pertence á Comunidade Autónoma de Galicia en virtude do Real decreto 3424/1993, do 28 de decembro, sobre traspaso de funcións e servicios do Estado á Comunidade Autónoma de Galicia en materia de investigacións agrarias.
O Consello da Xunta de Galicia aprobou o Decreto 148/1996, do 17 de abril (DOG do 27 de abril) polo que se desafecta a parcela denominada A Mina, que forma parte do predio Granxa Robles, sito en San Xulián de Veiga, termo municipal da Pobra de Brollón (Lugo). Por isto unha vez adquirida a natureza patrimonial e co obxecto de posibilita-lo alleamento do dito predio, cómpre, segundo o artigo 24 da citada Lei 3/1985, do Patrimonio da Comu
nidade Autónoma de Galicia e 60 e seguintes do seu regulamento, proceder a súa declaración de alienabilidade.
En virtude do anterior,
DISPOÑO:
Primeiro.-Declárase a alienabilidade da parcela que se describe a continuación: Parcela A Mina, sita en San Xulián de Veiga, termo municipal da Pobra de Broullón (Lugo), integrada no predio Granxa Robles, cunha extensión superficial dunha hectárea cincuenta e unha áreas e vinte centiáreas, igual a trinta ferrados, sete cuartais e un cuartillo e medio. Linda: ó norte, con predios de Antonio Fernández, camiño de servidume e muro en medio; o muro, coas árbores que ten, mediuse; de Saturnino González Macía e co río Cabe, onde ten a súa ribeira, sendeiro público e muro en medio, que non se mediron; ó sur, co camiño veciñal, muro en medio; ó leste, con predios dos herdeiros de Fernando Ballesteros, Clemente Enríquez e outros; ó oeste, con predio de Clemente Menéndez e de Saturnino González, muro deste predio en medio, que non se mediu, segundo a de Clemente Enríquez.
Segundo.-A parcela atópase inscrita no Rexistro da Propiedade de Quiroga no tomo 193, libro 81, folio 43, predio 6.479, inscrición 3ª.
Terceiro.-A valoración da parcela logo da taxación correspondente, ascende a tres millóns setecentas oitenta mil pesetas (3.780.000 ptas.).
Santiago de Compostela, 2 de outubro de 1996.
P.D. (O. 13-12-1993)
Emilio Álvarez Rey
Secretario xeral e do Patrimonio da Consellería de Economía e Facenda
9607593
DECRETO 375/1996, do 11 de outubro, polo que se declara a utilidade pública e se dispón a urxente ocupación dos bens afectados polas obras do encoro de Caldas de Reis no río Umia (clave OH.136.306).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 22/10/1996

Con data 17 de setembro de 1996 o presidente do Organismo Autónomo Augas de Galicia aprobou definitivamente o anteproxecto da obra do encoro de Caldas de Reis no río Umia. Clave: OH.136.306.
A referida obra aparece recollida no proxecto de directrices do Plan Hidrolóxico das Concas de Galicia-Costa.
Os bens e dereitos nos que se concreta a declaración de urxente ocupación aparecen recollidos e valorados no citado anteproxecto.
A competencia para a declaración de urxente ocupación tena atribuída a Xunta de Galicia en virtude do artigo 2 do Decreto 24/1987, do 29 de xaneiro, sobre asunción de competencias en materia de obras hidráulicas.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, por proposta do conselleiro de Política Territorial, Obras Públicas e Vivienda, logo de deliberación do Consello da Xunta de Galicia na súa reunión do día once de outubro de mil novecentos noventa e seis,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación, no anteproxecto da obra do encoro de Caldas de Reis no río Umia. Clave: OH.136.306.
Santiago de Compostela, once de outubro de mil novecentos noventa e seis.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
9607628
CORRECCIÓN de erros.-Resolución do 30 de setembro de 1996, da Dirección Xeral de Relacións Laborais, pola que se dispón o rexistro e a publicación no Diario Oficial de Galicia do III convenio colectivo para o persoal das universidades públicas de Galicia.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 31/10/1996

Advertido erro na citada resolución, publicada no Diario Oficial de Galicia nº 205, do 18 de outubro de 1996, cómpre face-la oportuna corrección:
Na páxina 9.233, na parte dispositiva da citada resolución, onde di: «...entre a representación das universidades de Santiago de Compostela, Vigo e A Coruña, representados polos respectivos comités de empresa...», debe dicir: «...entre a represen
tación das universidades de Santiago de Compostela e Vigo e o persoal das universidades de Santiago de Compostela, Vigo e A Coruña, representados polos respectivos comités de empresa...».
7496
ORDE do 22 de outubro de 1996 pola que se relaciona o persoal que pode acceder ó curso establecido no artigo 2 do Decreto 369/1992, do 17 de decembro, de integración na escala técnica de finanzas de determinados funcionarios da Xunta de Galicia.
CONSELLERÍA DE ECONOMÍA E FACENDA — III. OUTRAS DISPOSICIÓNS — 30/10/1996

O artigo 17 da Lei 15/1991, do 28 de decembro, de presupostos xerais da Comunidade Autónoma galega para o ano 1992, ó abeiro do disposto no artigo 20 da Lei 4/1988, da función pública de Galicia, creou a escala técnica de finanzas, que se estructura nas seguintes especialidades:
a) Técnica de inspección financeira e tributaria.
b) Técnica de xestión tributaria.
c) Técnica de contabilidade e intervención.
O Decreto 369/1992, do 17 de decembro (DOG nº 251, do 28 de decembro. Corrección de erros DOG nº 27, do 10 de febreiro de 1993 e DOG nº 235, do 9 de decembro de 1993), realizou a integración do persoal comprendido nos seus artigos 1, 3 e 4.
Pola orde da Consellería de Economía e Facenda do 21 de outubro de 1996, regúlase o curso que, unha vez superado, permitirá a integración na escala técnica de finanzas do persoal comprendido no artigo 2 do devandito decreto.
Por outra banda, o remate dos cursos para integración ou acceso á escala superior de finanzas permite agora inicia-lo correspondente á escala técnica e relaciona-lo persoal que cumpre o establecido no artigo 2 do dito Decreto 369/1992 podendo concorrer ó dito curso.
DISPOÑO:
Artigo 1º
Poderá acceder ó curso sinalado no artigo 2 do Decreto 369/1992, do 17 de decembro, segundo o contido establecido pola orde da Consellería de Economía e Facenda do 21 de outubro de 1996 o persoal funcionario de carreira do grupo B segundo se indica no anexo á presente orde.
Artigo 2º
Convócanse os funcionarios relacionados no anexo á presente á realización do referido curso que terá inicio o día 4 de novembro de 1996 ás 17 horas na sala de xuntas da Consellería de Economía e Facenda, nos edificios administrativos de San Caetano, en Santiago de Compostela.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 22 de outubro de 1996.
P.D. (Orde 13-12-1993)
Emilio Álvarez Rey
Secretario xeral e do Patrimonio da Consellería de Economía e Facenda
ANEXO
Curso artigo 1 Orde do 21 de outubro de 1996
DNI
Apelidos e nome
Especialidade
32.413.017
Fero Gómez, Carmen
Técnica de xestión tributaria
32.430.207
Galiana Galán, José Ignacio
Técnica de contabilidade e intervención
34.900.764
González Diéguez, Mª Dolores
Técnica de contabilidade e intervención
32.427.553
López García, Carlos
Técnica de contabilidade e intervención
76.516.485
Mene Paz, Eloy
Técnica de contabilidade e intervención
33.813.749
Muinelo Grueira, Jaime
Técnica de xestión tributaria
5.361.237
Saez Madrid, Dolores
Técnica de contabilidade e intervención
33.802.777
Vilariño Regal, Juan Ramón
Técnica de contabilidade e intervención
34.594.602
Casas Suárez, Felicidad
Técnica de contabilidade e intervención
34.910.608
Osorio Ferreiro, Francisco
Técnica de xestión tributaria
9607589
RESOLUCIÓN do 11 de outubro de 1996, da Secretaría Xeral da Consellería de Educación e Ordenación Universitaria, pola que se acorda notificar a Elena Amalia Mayán Caamaño a resolución dictada por esta consellería, recaída no expediente disciplinario incoado no seu día.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 31/10/1996

Ó non ser posible notificarlle á interesada, de conformidade co disposto no artigo 59.4º da Lei 30/1992, do 26 de novembro, de réxime xurídico das administracións públicas e do procedemento administrativo común, acórdase a notificación da resolución pola que se pon fin ó procedemento disciplinario instruído á auxiliar contratada administrativa con destino no IFP Fernando Blanco de Cee (A Coruña), Elena Amalia Mayán Caamaño, declarándoa incursa nunha falta disciplinaria moi grave, das previstas no artigo 3 do Regulamento de réxime disciplinario dos funcionarios da Administración da Comunidade Autónoma de Galicia, e acorda sanciona-la coa suspensión de funcións durante tres anos, sobre a base do disposto no capítulo IV do mesmo regulamento, deducindo desta sanción os efectos da suspensión provisional de funcións acordada no seu día, e facéndolle sabe-lo dereito que a asiste para interpoñer recurso contencioso-administrativo perante o Tribunal Superior de Xustiza de Galicia no prazo de
dous meses contados desde o día seguinte ó da publicación desta resolución.
Santiago de Compostela, 11 de outubro de 1996.
Máximo García Serrano
Secretario xeral da Consellería de Educación e Ordenación Universitaria
6409
ORDE do 24 de outubro de 1996 pola que se fai pública a adscrición dos funcionarios do corpo de mestres afectados pola implantación de educación primaria e do primeiro ciclo da educación secundaria obrigatoria.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 31/10/1996

Pola Orde do 15 de maio de 1996 (DOG do 29) regúlase o proceso de adscrición dos funcionarios do corpo de mestres afectados pola implantación da educación primaria e do primeiro ciclo da educación secundaria obrigatoria.
Feito o dito proceso, esta consellería resolve:
Primeiro.-Facer pública a relación de funcionarios pertencentes ó corpo de mestres que participaron no proceso de adscrición regulado pola Orde do 15 de maio de 1996 (DOG do 29), con indicación do destino e especialidade adxudicada.
Segundo.-Aqueles funcionarios do corpo de mestres que non obtiveron destino no proceso de adscrición figuran no anexo desta orde sen indicación de especialidade. A este profesorado que non obtivo destino consideraráselle que perdeu o posto de traballo que viña desempeñando como consecuencia da súa supresión ou transformación.
Terceiro.-A publicación, que por esta orde se fai, dos destinos acadados no proceso de adscrición non prexulga a resolución dos recursos ordinarios presentados.
Cuarto.-De conformidade co establecido na disposición adicional décimo primeira da Orde do 15 de maio de 1996, os postos de traballo adxudicados, como consecuencia da adscrición, terán efectos do 1 de setembro de 1996, sen prexuízo das adscricións funcionais de carácter temporal que, se é o caso, sexan necesarias.
Santiago de Compostela, 24 de outubro de 1996.
Celso Currás Fernández
Conselleiro de Educación e Ordenación Universitaria
7718
ORDE do 30 de setembro de 1996 pola que se fai pública a validación de cursos de especialización en lingua galega.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 31/10/1996

O artigo 2 da Orde do 26 de novembro de 1993 (DOG do 23-12-1993) establece que se lles validará o curso de profesor especialista en lingua galega ós licenciados en filoloxía e ós diplomados en EXB polas escolas universitarias de formación do profesorado de EXB, que posúan os certificados acreditativos de que teñen superado os ciclos elemental e superior de galego das escolas oficiais de idiomas.
As persoas que se relacionan nesta orde reúnen eses requisitos.
Por iso,
DISPOÑO:
Artigo único.
1. Valídaselle-lo curso de especialización en lingua galega ás seguintes persoas:
Bares López, María del Carmen
Beloso Gómez, Josefa
Caaveiro Casal, María José
Cacicedo Gómez, Elvira
Escudero García, María Mercedes
Fidalgo Carballo, María del Carmen
González Rodríguez, Aurora
Lema Pose, Manuel
Liñares Cerviño, María Teresa
Moreira Carballo, Ricardo
Martínez Rego, María Josefa
Reboredo Otero, María Mercedes
Sánchez Cabarcos, Margarita
Vázquez Rodríguez, Mirta
Vilasánchez Martínez, Francisco Javier
2. A Consellería de Educación e Ordenación Universitaria expedirálle-los correspondentes diplomas acreditativos.
Disposición derradeira
Única.-Facúltase a Dirección Xeral de Política Lingüística da Consellería de Educación e Orde
nación Universitaria para dicta-las instruccións necesarias para o desenvolvemento desta orde.
Santiago de Compostela, 30 de setembro de 1996.
Celso Currás Fernández
Conselleiro de Educación e Ordenación Universitaria
96-7877
RESOLUCIÓN do 21 de outubro de 1996 sobre a convocatoria de tres bolsas de colaboración en materia de biblioteconomía e documentación.
PARLAMENTO DE GALICIA — III. OUTRAS DISPOSICIÓNS — 28/10/1996

No BOPG n 536, do 21 de outubro, publícase a convocatoria de tres bolsas de colaboración coa sección de Biblioteca e Documentación do Parlamento de Galicia para a realización de traballos de carácter bibliográfico e documental.
A duración das bolsas é de seis meses, prorrogable por un prazo non superior a outros seis meses, e cunha dotación económica de 500.000 pesetas por bolsa de colaboración.
Os solicitantes que reúnan as condicións esixidas poderán presenta-la súa documentación dentro dos 20 días naturais seguintes ó da publicación desta resolución no Diario Oficial de Galicia. De remata-lo prazo en día inhábil, entenderase prorrogado ata o primeiro día hábil seguinte.
Santiago de Compostela, 21 de outubro de 1996.
Victorino Núñez Rodríguez
Presidente do Parlamento de Galicia
7632
DECRETO 380/1996, do 17 de outubro, polo que se aproba a agrupación voluntaria dos concellos de Ourol e Muras, da provincia de Lugo, para sostemento en común da praza de secretaría-intervención.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 28/10/1996

Os concellos de Ourol e Muras, en sesións plenarias celebradas os días 10 e 13 de maio de 1996, respectivamente, acordaron aproba-los estatutos de agrupación dos concellos de Ourol e Muras para sostemento en común da praza de secretaría-intervención e, elevaron o expediente á Xunta de Galicia para a súa aprobación.
As peculiares características dos concellos de Ourol e Muras en canto á súa poboación, recursos ordinarios e situación xeográfica fan que se xustifique a constitución dunha agrupación para o sostemento en común dun posto único de secretaría-intervención.
O expediente axústase ó disposto nos artigos 2 e 3 do Real decreto 1732/1994, do 29 de xullo, sobre provisión de postos de traballo reservados a funcionarios de Administración local con habilitación de carácter nacional, 35 e seguintes do Real decreto lexislativo 781/1986, do 18 de abril, polo que se aproba o texto refundido das disposicións legais vixentes en materia de réxime local, e 47.3º b) da Lei 7/1985, do 2 de abril, reguladora da bases do réxime local.
O expediente foi sometido a información pública polo prazo dun mes.
A Deputación Provincial de Lugo emitiu informe favorable.
A competencia para aproba-la constitución de agrupación de municipios para o sostemento en común dun posto único de secretaría-intervención correspóndelle á Xunta de Galicia, segundo o disposto no artigo 3 b) do Real decreto 1732/1994, do 29 de xullo, sobre provisión de postos de traballo reservados a funcionarios de Administración local con habilitación de carácter nacional.
Na súa virtude por proposta do conselleiro de Xustiza, Interior e Relacións Laborais, logo de deliberación do Consello da Xunta de Galicia na súa reunión do día dezasete de outubro de mil novecentos noventa e seis,
DISPOÑO:
Aproba-la agrupación dos concellos de Ourol e Muras para o sostemento en común dun posto único de secretaría-intervención, nos termos dos seus estatutos.
Santiago de Compostela, dezasete de outubro de mil novecentos noventa e seis.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
9605545
RESOLUCIÓN do 11 outubro de 1996, pola que se levanta a prohibición do cultivo de ameixa xaponesa (Venerupis semidecussata), en todo o litoral da Illa de Arousa (Pontevedra).
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 28/10/1996

Por Resolución do 27 de abril de 1988, a Dirección Xeral de Pesca, Marisqueo e Acuicultura, pro
hibiu o cultivo de ameixa xaponesa (Venerupis semidecussata) en todo o litoral da Illa de Arousa (Pontevedra), segundo insire o DOG nº 100, de data 26-5-1988.
Con data 3-10-1996, a Confraría de Pescadores San Xulián da Illa de Arousa, solicita a derogación da citada resolución, por variaren as condicións que propiciaron a publicación da resolución inicial.
Esta Dirección Xeral de Marisqueo e Acuicultura, facendo uso das facultades que ten conferidas, considerando as razóns aludidas no citado escrito,
ACORDA:
Levanta-la prohibición do cultivo de ameixa xaponesa (Venerupis semidecussata) en todo o litoral da Illa de Arousa (Pontevedra).
Santiago de Compostela, 11 de outubro de 1996.
Amancio Landín Jaráiz
Director xeral de Marisqueo e Acuicultura
7704
CORRECCIÓN de erros.-Decreto 233/1996, do 24 de maio, polo que se crea o Centro de Innovación e Servicios Tecnolóxicos da Madeira.
CONSELLERÍA DE ECONOMÍA E FACENDA — III. OUTRAS DISPOSICIÓNS — 28/10/1996

Advertidos erros no devandito decreto, publicado no DOG nº 117, do 14 de xuño de 1996, cómpre face-las seguintes correccións:
-Na páxina 5.866, artigo 6º, liña terceira, onde di: «..obxectivos, decidir sobre tódalas cuestións...», debe dicir: «...obxectivos, informar sobre tódalas cuestións...».
-Na mesma páxina, rtigo 7º, na derradeira liña, onde di: «...centro para a súa aprobación...», debe dicir: «...centro para o seu informe...».
7746
RESOLUCIÓN do 16 de outubro de 1996, da Secretaría Xeral da Consellería de Política Territorial, Obras Públicas e Vivenda, pola que se emprazan as partes interesadas no recurso contencioso-administrativo 5417/1996, interposto por Pastora Álvarez Varela.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 29/10/1996

Para os efectos de lle dar cumprimento ó solicitado polo presidente da Sala do Contencioso-Administrativo do Tribunal Superior de Xustiza de Galicia, en relación co recurso contencioso-administrativo 5417/1996, interposto por Pastora Álvarez Varela, contra desestimación por silencio da Consellería de Política Territorial, Obras Públicas e Vivenda do recurso ordinario contra resolución da CPU da Coruña, do 4-5-1995, que aprobou o texto refundido do proxecto das normas subsidiarias de planeamento do Concello de Arteixo, esta consellería resolveu ordena-la remisión do expediente administrativo ó devandito tribunal.
O que se notifica para xeral coñecemento de tódalas persoas interesadas no procedemento, que son emprazadas para que poidan comparecer nos autos na Sala do Contencioso-Administrativo do Tribunal Superior de Xustiza de Galicia no prazo de nove días segundo dispón o artigo 64 da Lei de xurisdicción contencioso-administrativa, reformada pola Lei 10/1992, do 30 de abril.
Santiago de Compostela, 16 de outubro de 1996.
José Antonio Fernández Vázquez
Secretario xeral da Consellería de Política Territorial, Obras Públicas e Vivenda
9607587
RESOLUCIÓN do 16 de outubro de 1996, da Secretaría Xeral da Consellería de Política Territorial, Obras Públicas e Vivenda, pola que se emprazan as partes interesadas no recurso contencioso-administrativo 7121/1996, interposto por Emérita Pérez Prego e outros.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 29/10/1996

Para os efectos de lle dar cumprimento ó solicitado polo presidente da Sala do Contencioso-Administrativo do Tribunal Superior de Xustiza de Galicia,
en relación co recurso contencioso-administrativo 1721/1996, interposto por Emerita Pérez Prego e outros, contra silencio administrativo a recursos ordinarios contra acordos do 27-10-1994 da CPU da Coruña, de aprobación definitiva do proxecto de expropiación de terreos para a actuación industrial de Vilar do Colo (TP 079/1994), esta consellería resolveu ordena-la remisión do expediente administrativo ó devandito tribunal.
O que se notifica para xeral coñecemento de tódalas persoas interesadas no procedemento, que son emprazadas para que poidan comparecer nos autos na Sala do Contencioso-Administrativo do Tribunal Superior de Xustiza de Galicia no prazo de nove días segundo dispón o artigo 64 da Lei de xurisdicción contencioso-administrativa, reformada pola Lei 10/1992, do 30 de abril.
Santiago de Compostela, 16 de outubro de 1996.
José Antonio Fernández Vázquez
Secretario xeral da Consellería de Política Territorial, Obras Públicas e Vivenda
7736
DECRETO 368/1996, do 26 de setembro, polo que se declara a urxente ocupación a efectos de expropiación forzosa, pola Deputación Provincial de Pontevedra, dos bens e dereitos necesarios para a realización das obras do proxecto de variante de Cambados.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 11/10/1996

A Deputación Provincial de Pontevedra, en sesión celebrada o día 29 de marzo de 1996, aprobou o proxecto de variante de Cambados e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A deputación remitu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 20 de xuño de 1996, baixo o número 6324.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 13 de xuño de 1996, baixo o número 6056.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque constitúe a 3ª fase da citada variante, encontrándose xa rematadas as dúas anteriores fases, polo que resulta de vital importancia para o municipio de Cambados, pois ten como finalidade primordial desvía-lo tráfico rodado da plaza de Fefiñáns, notablemente deteriorada pola afluencia de vehículos.
A competencia para a declaración da urxente ocupación correspóndelle ó Consello da Xunta de Galicia, segundo o disposto nos artigos 27.2º e 28.2º do Estatuto de autonomía de Galicia.
Na súa virtude e por proposta do conselleiro de Xustiza, Interior e Relacións Laborais, e logo de deliberación do Consello da Xunta de Galicia na súa reunión do día vinteseis de setembro de mil novecentos noventa e seis,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación pola Deputación Provincial de Pontevedra, para efectos de expropiación forzosa, dos bens e dereitos concretados no expediente administrativo instruído para o efecto e necesarios para
a execución das obras do proxecto de variante de Cambados.
Santiago de Compostela, vinteseis de setembro de mil novecentos noventa e seis.
Manuel Fraga Iribarne
Presidente
Jesús C. Palmou Lorenzo
Consellerio de Xustiza, Interior e Relacións Laborais
4962
DECRETO 367/1996, do 26 de setembro, polo que se aproba o escudo heráldico do Concello de Quiroga (Lugo).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 11/10/1996

O Concello de Quiroga (Lugo) considerou conveniente adopta-lo seu escudo heráldico para perpetuar, con simboloxía adecuada e conforme as normas da heráldica, os feitos máis relevantes do seu pasado histórico. Para iso, e de acordo coas facultades que lle confiren as disposicións vixentes, elevou o correspondente informe e memoria descritiva para a súa aprobacion definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente instruíuse conforme as normas do procedemento establecidas na Lei 7/1985, do 2 de abril, reguladora das bases de réxime local, no Regulamento de organización, funcionamento e réxime xurídico das corporacións locais, aprobado polo R.D. 2568/1986, do 28 de novembro, e mais no Decreto 258/1992, do 10 de setembro, da Xunta de Galicia, polo que se regula o procedemento e normas heráldicas para adopción, modificación ou rehabilitación dos escudos e bandeiras das corporacións locais e doutras entidades locais.
Na súa virtude, visto o informe emitido pola Comisión de Heráldica da Xunta de Galicia, e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vinteseis de setembro de mil novecentos noventa e seis,
DISPOÑO:
Artigo único.-Aproba-lo escudo heráldico do Concello de Quiroga (Lugo), que quedará organizado do seguinte xeito: de sinople (verde), e sobre ondas de prata (branco) e azur (azul), unha torre de ouro (amarelo), acompañada, no xefe, dunha cruz de San Xoán de prata e flanqueada de catro estacas do mesmo, dúas en cada flanco. Ó timbre, coroa real pechada.
Santiago de Compostela, vinteseis de setembro de mil novecentos noventa e seis.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
7345
CORRECCIÓN de erros.-Decreto 341/1996, do 13 de setembro, polo que se crea a Comisión Consultiva de Equipamentos Comerciais e se regula a implantación de grandes establecementos comerciais na Comunidade Autónoma de Galicia.
CONSELLERÍA DE INDUSTRIA E COMERCIO — I. DISPOSICIÓNS XERAIS — 04/10/1996

Advertidos erros no devandito decreto publicado no DOG nº 186, do luns, 23 de setembro de 1996, cómpre face-las oportunas correccións:
-Na páxina 8.556, no sexto parágrafo do preámbulo, onde di: «A actuación pública nunha cuestión como esta, xera uns efectos de tan ampla transcendencia, que se orientará...», debe dicir: «A actuación pública nunha cuestión como esta, que xera uns efectos de tan ampla transcendencia, terá que orientarse...».
-No mesmo parágrafo, máis abaixo, onde di: «...permitindo núcleos de poboación...», debe dicir: «...permitindo a súa integración no tecido comercial existente nos núcleos de poboación...».
-Na páxina 8.558, no artigo 11º.1, onde di: «... elaborará o informe preceptivo enunciado no seu artigo anterior...», debe dicir: «... elaborará o informe preceptivo enunciado no artigo anterior...».
-Na páxina 8.559, na disposición transitoria segunda, onde di: «... a consulta previa nas materias establecidas no artigo 11º será a da substituída polo informe...», debe dicir: «... a consulta previa nas materias establecidas no artigo 11º será substituída polo informe...».
9607146
ORDE do 3 de setembro de 1996 pola que se resolve a concesión de axudas para financia-las actividades das asociacións, federacións e confederacións de alumnos.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/10/1996

Por Orde do 29 de marzo de 1996 (DOG do 2 de maio) esta consellería convocou axudas para financia-las actividades das asociación, federacións e confederacións de alumnos e de acordo coa proposta realizada pola Dirección Xeral de Ordenación Educativa e Centros, de conformidade cos apartados sexto, sétimo e oitavo da devendita orde,
Esta consellería,
RESOLVE:
1º. Concedérlle-las axudas que se indican ás asociacións, federacións e confederacións de alumnos que se relacionan no anexo.
2º. As axudas concedidas serán transferidas a xustificar a través das delegacións provinciais da Consellería de Educación e Ordenación Universitaria que corresponda, segundo o lugar da sede social.
3º. Contra esta orde, que esgota a vía administrativa, os interesados poderán interpoñer recurso contencioso-administrativo perante o Tribunal Superior de Xustiza de Galicia no prazo de dous meses contados a partir do día da súa publicación no Diario Oficial de Galicia.
Santiago de Compostela, 3 de setembro de 1996.
Celso Currás Fernández
Conselleiro de Educación e Ordenación Universitaria
ANEXO
Comités Abertos de Estudiantes.
Santiago de Compostela 500.000 ptas.
FAXEG. A Coruña 454.540 ptas.
Asociación Alumnos Enredos.
IFP As Pontes  45.460 ptas.
7343
DECRETO 366/1996, do 26 de setembro, polo que se declara a urxente ocupación para efectos de expropiación forzosa, polo Concello de Camariñas (A Coruña), dos bens e dereitos necesarios para a realización das obras do proxecto da praza en Arou.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 11/10/1996

O Concello de Camariñas (A Coruña), en sesión celebrada o día 27 de setembro de 1994, aprobou o proxecto de praza en Arou e na sesión do 28-7-1995, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. O concello remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 13 de xuño de 1996, baixo o número 6045.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable.
O dito informe tivo entrada no rexistro xeral da Consellería de Xustiza, Interior e Relacións Laborais o día 8 de xullo de 1996, baixo o número 6929.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque é indispensable para o cumprimento polo concello dos prazos establecidos para a execución da obra no plan provincial, a risco de perde-la subvención concedida, cos conseguintes prexuízos para o concello, adxudicatario das obras, e veciños.
A competencia para a declaración da urxente ocupación correspóndelle ó Consello da Xunta de Galicia, segundo o disposto nos artigos 27.2º e 28.2º do Estatuto de autonomía de Galicia.
Na súa virtude e por proposta do conselleiro de Xustiza, Interior e Relacións Laborais, e logo de deliberación do Consello da Xunta de Galicia na súa reunión do día vinteseis de setembro de mil novecentos noventa e seis,
DISPOÑO:
Artigo único.-De conformidade co disposto no artigo cincuenta e dous da Lei de expropiación forzosa, declárase a urxente ocupación polo concello de Camariñas (A Coruña), para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de praza en Arou.
Santiago de Compostela, vinteseis de setembro de mil novecentos noventa e seis.
Manuel Fraga Iribarne
Presidente
Jesús C. Palmou Lorenzo
Consellerio de Xustiza, Interior e Relacións Laborais
7344
DECRETO 363/1996, do 26 de setembro, polo que se acepta a cesión a título gratuíto dun edificio e terreo anexo sito no paseo da Calzada s/n, de Cambados, feita a favor da Comunidade Autónoma de Galicia para Centro de Exposición Permanente de Recursos Comarcais.
CONSELLERÍA DE ECONOMÍA E FACENDA — III. OUTRAS DISPOSICIÓNS — 08/10/1996

O Pleno da Corporación municipal de Cambados, en sesión celebrada o 27 de xuño de 1996, acordou a cesión á Xunta de Galicia dun edificio e terreo anexo no paseo da Calzada s/n de dita vila, para a construcción dun Centro de Exposición Permanente de Recursos Comarcais.
Conforme os artigos 17.1º da Lei 3/1985, do 12 de abril, do patrimonio da Comunidade Autónoma galega, e 34 do seu regulamento, aprobado polo Decreto 50/1989, do 9 de marzo, a adquisición pura e simple de bens a título gratuíto ou lucrativo requirirá decreto do Consello da Xunta de Galicia, por proposta da Consellería de Economía e Facenda. Así mesmo, os artigos 23.1º da mesma lei e 38.1º do regulamento establecen que non se poderán adquirir bens ou dereitos a título lucrativo cando o valor dos gravames, cargas ou afeccións impostos sobre eles exceda o seu valor intrínseco, se ben non se consideran carga, gravame ou afección os investimentos que teña que realiza-la Comunidade Autónoma para da-lo destino de uso xeral ou servicio público da súa competencia que fixe o cedente ou doador.
Na súa virtude, por proposta do conselleiro de Economía e Facenda, feita nos termos nos que o Concello de Cambados acordou a cesión, logo de deliberación do Consello da Xunta de Galicia na súa reunión do día vinteseis de setembro de mil novecentos noventa e seis,
DISPOÑO:
Artigo 1º.-Acéptase a cesión gratuíta do edificio e terreo anexo, pertencentes ó Concello de Cambados, sito no paseo da Calzada s/n, de Cambados, cunha superficie duns 100 m aproximadamente o edificio, e de 552 m e 85 dm o terreo anexo, formando un único predio dunha superficie de 650 m e 85 dm, que linda ó norte e ó oeste con paseo público; ó sur con casa propiedade de José Núñez Miranda, Banco Zaragozano e outros; e leste con camiño público.
O inmoble atópase inscrito no Rexistro da Propiedade de Cambados, no tomo 757 do arquivo, libro 73 do Concello de Cambados, folio 118, predio nº 5.932.
Artigo 2º.-O inmoble cedido destínase á construcción pola Consellería da Presidencia e Administración Pública dun Centro de Exposición Permanente de Recursos Comarcais.
Artigo 3º.-A Consellería de Economía e Facenda, por medio da Secretaría Xeral e do Patrimonio, procederá á formalización da cesión no correspondente documento público e á inscrición do ben no Rexistro da Propiedade a nome da Comunidade Autónoma.
Disposición derradeira
A Consellería de Economía e Facenda, por medio da Secretaría Xeral e do Patrimonio, levará a cabo tódolos trámites necesarios para a efectividade do presente decreto.
Santiago de Compostela, vinteseis de setembro de mil novecentos noventa e seis.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
7245
ORDE do 19 de setembro de 1996 pola que se nomean os vocais por designación do Padroado do Centro Galego de Arte Contemporánea.
CONSELLERÍA DE CULTURA E COMUNICACIÓN SOCIAL — II. AUTORIDADES E PERSOAL — 27/09/1996

No Decreto 326/1996, do 26 de xullo, de regulamentación do Centro Galego de Arte Contemporánea, establécese que o padroado do centro será o órgano rector colexiado deste e indícase a composición dos seus membros.
No uso da referida facultade,
DISPOÑO:
Artigo único.-Nomeamento dos vocais por designación do Padroado do Centro Galego de Arte Contemporánea.
De acordo co disposto no artigo 5.2º b) do Decreto 326/1996, do 26 de xullo, de regulamentación do Centro Galego de Arte Contemporánea, os membros do padroado do centro intégranse polos seguintes vocais por designación:
-Carmela Arias y Díaz de Rábago
-José Luis Méndez López
-Vicente Arias Mosquera
-Mario Vázquez Raña
-Rudi Fuchs
-Borja Coca Moroder
-Isaac Díaz Pardo
-José Miguel Ullán
-Adrián Piera
-José Jiménez Jiménez
-Simón Marchán Fiz
-Mª. Victoria Carballo-Calero Ramos
-José Carlos Valle Pérez
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 19 de setembro de 1996.
Jesús Pérez Varela
Conselleiro de Cultura e Comunicación Social
7021
CORRECCIÓN de erros.-Resolución do 31 de xullo de 1996 pola que se convocan cento catorce cursos de formación continua para o persoal de institucións sanitarias dependentes do Servicio Galego de Saúde.
SERVICIO GALEGO DE SAÚDE — III. OUTRAS DISPOSICIÓNS — 02/10/1996

Advertido un erro na citada resolución, publicada no DOG nº 158, do 13 de agosto de 1996, é oportuno efectua-la seguinte modificación:
Na páxina 7.706, no apartado referente á acción formativa acreditación de centros e servicios sanitarios (1 curso), logo do apartado 4 referente a destinatarios preferentes, debe incluírse o seguinte:
«5º Criterio preferente para determina-la prioridade dos solicitantes:
1. Que exista unha relación directa entre as tarefas que realiza o solicitante no desempeño do seu posto de traballo actual e o contido básico e obxectivos do curso.
2. De existir un número maior de solicitantes seleccionados que de prazas, terán prioridade os profesionais que teñan realizado o menor número de cursos sobre a mesma materia.
3. De continuar existindo un número maior de solicitudes que de prazas, terán prioridade en primeiro lugar, os profesionais que presten os seus servicios con praza en propiedade e en segundo lugar os profesionais interinos en vacante ou con nomeamento temporal.
4. De existir, aínda, un número maior de solicitudes que de prazas convocadas, terán prioridade os profesionais que acrediten unha maior antigüidade os servicios prestados no sistema nacional de saúde.
5. Por último, en caso de empate, resolverase por sorteo.».
7057
RESOLUCIÓN do 26 de agosto de 1996, da Secretaría Xeral da Consellería de Cultura e Comunicación Social, pola que se emprazan as partes interesadas no recurso número 02/000549/1996 interposto pola Dirección Xeral de Telecomunicacións (Ministerio de Fomento).
CONSELLERÍA DE CULTURA, E COMUNICACIÓN SOCIAL — III. OUTRAS DISPOSICIÓNS — 05/09/1996

O día 21 de agosto de 1996, a Consellería de Cultura e Comunicación Social recibe da sección segunda da Sala do Contencioso-Administrativo do Tribunal Superior de Xustiza de Galicia, a providencia pola que se admite o recurso contencio-administrativo nº 02/00054959/1996 interposto pola Dirección Xeral de Telecomunicacións (Ministerio de Fomento) contra a resolución da Consellería da Presidencia e Administración Pública do 26-4-1996
(DOG 87, do 3-5-1996), pola que se anuncia a contratación polo sistema de concurso público, sistema aberto, da subministración e instalación de dous centros de comunicacións para ampliación da rede oficial de comunicacións da Xunta de Galicia.
En consecuencia, esta secretaría xeral acordou nesta data e de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión do correpondente expediente administrativo á referida sala, o que se notifica para xeral coñecemento a tódalas persoas interesadas no procedemento, que son emprazadas para que poidan comparecer en autos na sección segunda da Sala do Contencioso-Administrativo do Tribunal Superior de Xustiza de Galicia no prazo de nove días.
Santiago de Compostela, 26 de agosto de 1996.
José Mª Sánchez González
Secretario xeral da Consellería de Cultura
e Comunicación Social
RESOLUCIÓN do 7 de agosto de 1996, da Secretaría Xeral da Consellería de Política Territorial, Obras Públicas e Vivenda, pola que se emprazan as partes interesadas no recurso contencioso-administrativo número 02/4798/96 interposto por Olga Naval Paz.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 03/09/1996

Para os efectos de lle dar cumprimento ó solicitado polo presidente da Sala do Contencioso-Administrativo do Tribunal Superior de Xustiza de Galicia, en relación co recurso contencioso-administrativo número 02/4798/96 interposto por Olga Naval Paz, contra certificación acto presunto da Consellería de Política Territorial, Obras Públicas e Vivenda de 29-1-1995, dictado en recurso ordinario contra resolución CPU Pontevedra de 7-10-1994 que ratifica outro de 20-12-1993, sobre aprobación definitiva do texto refundido das normas S. de planeamento do Concello de Cangas, esta consellería resolveu ordena-la remisión do expediente administrativo ó dito tribunal.
O que se notifica para xeral coñecemento de tódalas persoas interesadas no procedemento, que son emprazadas para que poidan comparecer nos autos na Sala do Contencioso-Administrativo do Tribunal Superior de Xustiza de Galicia no prazo de nove días segundo dispón o artigo 64 da Lei de xurisdicción contencioso-administrativa, reformada pola Lei 10/1992, do 30 de abril.
Santiago de Compostela, 7 de agosto de 1996.
José Antonio Fernández Vázquez
Secretario xeral da Consellería de Política Territorial, Obras Públicas e Vivenda
4764